Zápisnica zo zasadnutia predsedníctva AS PriF UK zo dňa 12. 2. 2019

Prítomní: P. Neogrády, R. Fľaková, L. Olexová, M. Galamboš, V. Przybyla, M. Kondeková, R. Švubová.
Ospravedlnení: B. Lehotská.

Program zasadnutia:
1.	PAS sa zaoberalo prípravou zasadnutia AS PriF UK dňa 15. 2. 2019. B. Lehotská pripraví volebné lístky k bodom 4, 5, 6, 7 (voľba prodekanov fakulty, voľba členov vedeckej rady PriF UK, voľba disciplinárnej komisie PriF UK pre študentov). L. Olexová pripraví osobitný súbor s návrhmi uznesení a bude na zasadnutí senátu premietať schvaľované dokumenty a uznesenia. Zápisnicu zo zasadnutia AS PriF UK dňa 15. 2. 2019 bude pripravovať R. Švubová.
2.	Predseda senátu P. Neogrády informoval o otvorenom liste, ktorý zaslal Mgr. Daniel Ozdín, PhD. predsedníctvu AS PriF UK dňa 28. 1. 2019. PAS sa týmto listom zaoberalo a súhlasí s názorom, že isté témy (napr. politické) na rokovanie senátu nepatria. PAS usúdilo, že keď v budúcnosti takáto situácia nastane, predsedajúci má podľa rokovacieho poriadku nárok takýto diskusný príspevok moderovať, prípadne takúto diskusiu sám, alebo na návrch niektorého z členov AS skrátiť, prípadne ukončiť.
3.	Predseda senátu P. Neogrády PAS informoval, že na porade vedenia PriF UK dňa 2. 10. 2019 sa o vyjadrení podpory „Vyhláseniu vedenia Univerzity Komenského v Bratislave a predsedu Akademického senátu UK k záverom komisie na preverenie podozrení na plagiátorstvo v Banskej Bystrici zo dňa 17. januára 2019“ vôbec nerokovalo a tento bod nenavrhol ani prodekan prof. V. Kováč.

Zapísala: Mgr. Renáta Švubová, PhD.
V Bratislave 13. 2. 2019
doc. Dr. Pavel Neogrády, DrSc.
predseda AS PriF UK